Għalliema ressqet protesta ġudizzjarja kontra l-awtoritajiet tas-saħħa, u żammithom responsabbli għall-effetti fl-ispalla tax-xellug tagħha wara li ngħatat it-tilqima tal-Covid-19 b'mod ħażin. Hija qed titlob li jħallsu d-danni. Skont is-sit Times of Malta, ġie rrappurtat li l-mara ressqet il-protesta tagħha kontra l-ministru tas-saħħa, is-supertendent tas-saħħa pubblika u d-direttur ġenerali tas-servizzi tas-saħħa. Hija qalet li ngħatat l-ewwel doża tal-vaċċin AstraZeneca fi spallha tax-xellug fit-3 ta' Marzu, u mill-ewwel bdiet tbati minn uġigħ qawwi f'dirgħajha u fl-ispalla tax-xellug. It-tabib tagħha aktar tard dak ix-xahar iċċertifikaha li kienet qed tbati minn uġigħ fuq spalla tax-xellug ikkawżat minn kumplikazzjonijiet li żvolġew meta ngħatat it-tilqima. Is-sit Times of Malta rrapporta li qalilha biex ma ssuqx. Il-mara qalet li kellha bżonn tmur l-Isptar Mater Dei diversi drabi minħabba l-uġigħ persistenti li kellha, u sarulha t-testijiet tal-MRI. Rat ukoll konsulent newrologu li rreferiha għand konsulent ortopediku, bis-suspett li kienet qed tbati minn Shoulder Injury Related to Vaccine Administration . Il-mara qalet li ngħatat it-tieni doża tal-vaċċin, fid-driegħ tal-lemin tagħha, fit-12 ta' Mejju, u ma sofriet l-ebda effetti ħżiena minn dan. Skont is-sit Times of Malta, l-mara sostniet li qed issofri diżabilità permanenti minħabba li t-tilqima ġiet amministrata ħażin u appellat lill-awtoritajiet tas-saħħa għall-ħlas tad-danni, filwaqt li sostniet li l-kundizzjoni tagħha kienet ikkawżata minn nuqqas ta' professjonalità. Is-sit Times of Malta żied li l-ġimgħa li għaddiet, mara minn Ħaż-Żabbar żammet lill-awtoritajiet mediċi responsabbli wara li sostniet li kellha marki fuq ġisimha permanenti, kkawżati minn "labra infettata" li ntużatilha biex titlaqqam. Miktub Minn L-Ilbies Tal-Maskri Barra Fil-Pubbliku Kapaċi Tiswa Agħar u Ma Tagħmilx Sens Skont Il-Patoloġisti Jidher Li L-Omricon Għandu Effetti Kemxejn Differenti Mill-Varjanti L-Oħra! -X'Inhuma? Araw X'Inhuma S-Sintomi Tal-Varjant Omicron Skond Dr. Frank Portelli "Qed Jgħidu Li Ħallejt Lil Sacco Barra Jew Li Ħallieni Waħdi Għas-Sing-off, Li Żgur Ma Kienx Il-Każ" - Celine